Hun var aktivt engasjert i politikken og kvinnebevegelsen. Hun var styremedlem i Landskvindestemmeretsforeningen (1904–1907, 1909–1923), leder av Kristianialaget i Landskvindestemmeretsforeningen og sentralstyremedlem i Norsk Kvinnesaksforening (1913–1920). Hun representerte Venstre som suppleant i Kristiania bystyre og var stortingskandidat for partiet. Hun var også medlem av en rekke offentlige utvalg.